พอดีว่ามีตกขาวเป็นก้อนสีขาวไม่มีกลิ่นหนืดนิดๆมาเยอะแต่ไม่มากแบบนี้คืออัไนหรอคะและปวดท้องน้อยไม่แน่ใจว่าเป็นอาการประจำเดือนรจพทีไหม
สวัสดีค่ะ การวินิจฉัยที่เป็นไปได้1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4อวัยวะภายในอุ้งเชิงกรานอักเสบ อาจมีตกขาวผิดปกติ มีไข้ ปวดหน่วงท้องน้อยการมีตกขาวลักษณะดังกล่าวไม่ได้เกี่ยวกับรอบเดือนโดยตรงค่ะสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์ แต่หากเป็นตกขาวสีขาวปกติ ไม่มีปริมาณมาก ไม่มีกลิ่นผิดปกติ อันนี้อาจจะเป็นตกขาวทั่วไปที่ไม่ต้องรักษาการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ การให้ได้การวินิจฉัยที่แน่นอนควรพบสูตินรีแพทย์เพื่อตรวจภายในและนำตกขาวไปตรวจเพิ่มเติม